**Henrique Rüth** CSSp (opprinnelig *Henrich Rüth*, født 4. januar 1913 i Steele ved Essen i keiserdømmet Tyskland, død 23. oktober 2006 i Cruzeiro do Sul i Brasil) var en tysk katolsk prelat og den første biskopen av Cruzeiro do Sul.

Liv og virke
------------

### Bakgrunn

Heinrich Rüth ble født 4. januar 1913 som sønn av Josef og Margarethe Rüth i Essen-Steele. Faren hans var postarbeider. Heinrich Rüth gikk på *Carl-Humann-Gymnasium* i Steele, hvor han bestod sitt *Abitur* i 1934. Deretter ble han med i spiritanernes kongregasjon, og avla sine første løfter i 1935 i Heimbach. Deretter fulgte studiet av filosofi og teologi ved spiritanernes ordenshøgskole i Knechtsteden. 

### Prest

I Knechtsreden ble han presteviet den 5. november 1939. Kort tid etter ble han innkalt til Wehrmacht. Han ble utplassert som dsnitetssoldat på østfronten og ble tatt som krigsfange. Etter løslatelsen arbeidet han først i pastoral omsorg og som lærer i klassiske språk i Donaueschingen.

Han ble sendt som misjonær til Brasil i 1949. Der var han misjonær og sogneprest i forskjellige menigheter i Alto Juruá-distriktet. I 1964 ble han utnevnt til distriktssuperior.

### Koadjutorprelat i Juruá

Pave Paul VI utnevnte ham den 21. juni 1966 til koadjutorprelat av Juruá og titulærbiskop av *Leptiminus*. Biskopen av Essen, Franz Hengsbach, bispeviet ham den 2. oktober samme år i Essen-katedralen; Medkonsekratorer var Julius Angerhausen, hjelpebiskop i Essen, og Peter Kelleter CSSp, biskop av Bethlehem i Sør-Afrika.

### Prelat av Juruá/biskop av Cruzeiro do Sul

Etter at biskop José Hascher trakk seg tilbake, etterfulgte han ham 2. februar 1967 som prelat av Juruá. Med elevasjonen av det territorielle prelatur Juruá til bispedømme ved navn Cruzeiro do Sul den 25. juni 1987, ble han den første biskopen av det nye bispedømmet. 

Hans funksjonstid så fullføringen av Cruzeiro do Sul-katedralen.

Den 7. desember 1988 trakk han seg fra sitt embete og overlot bispedømmet til biskop Luís Herbst CSSp, som hadde arbeidet ved hans side siden 1967 som generalvikar og siden 1979 som koadjutor. 

Biskop Rüth døde i Cruzeiro do Sul den 23. oktober 2006 og han ble gravlagt i katedralen der.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Biskop Eugène-Charles-Joseph de Mazenod (1782-1861) \*1832
* Kardinal Joseph Hippolyte Guibert (1802-1886) \*1842
* Kardinal François-Marie-Benjamin Richard de la Vergne (1819-1908) \*1872
* Kardinal Pietro Gasparri (1852-1934) \*1898
* Erkebiskop Cesare Orsenigo (1873-1946) \*1922
* Kardinal Lorenz Jaeger (1892-1975) \*1951
* Kardinal Franz Hengsbach (1910-1991) \*1953
* Biskop *Henrique Rüthe* CSSP (1913-2006) \*1936

Litteratur
----------

* Herbert Douteil CSSp: *Bischof Heinrich Rüth.* I: *Spiritaner – Spiritanerinnen*. Beilage im Ordensmagazin *kontinente*. Jahrgang 39, Nr. I, 2007, S. VI-VII (PDF-Datei; 0,5 MB).

Referanser
----------

1. ↑   Catholic-Hierarchy.org, katolsk hierarki ID ruth, www.catholic-hierarchy.org, besøkt 4. juli 2020[Hentet fra Wikidata]
2. 1 2 3  Herbert Douteil CSSp: *In Memoria Dom Henrique Rüth*, lest 8. juni 2020.
3. 1 2  *Urwaldbischof feierte in Steele Silberjubiläum*. I: Neue Ruhr Zeitung, Ausgabe Essen, 1. oktober 1991.
4. ↑  Josef Enssen: *Die in Übersee tätigen Missionskräfte aus dem Bistum Essen*. Diözesanstelle für Weltmission im Bistum Essen, Essen 1970, s. 13.
5. ↑  catholic-hierarchy.org grosse, lest 17. desember 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** ISNI
 |